b'\n_START_ARTICLE_\nMoncton Golden Flames\n_START_PARAGRAPH_\nMoncton Golden Flames oli vuosina 1984-1987 AHL-liigassa toiminut Calgary Flames ja Boston Bruins seurojen yhteinen farmijoukkue.  Joukkueen kotipaikka oli Kanadan l\xc3\xa4nsirannikolla, New Brunswickin provinssissa sijaitseva Monctonin satamakaupunki. Kauden 1987 j\xc3\xa4lkeen organisaation em\xc3\xa4seuraksi tuli Winnipeg Jets ja seuran nimi vaihdettiin Golden Flamesista Moncton Hawksiksi. Kolmen toimintakautensa aikana Moncton Golden Flamesilla oli kaksi p\xc3\xa4\xc3\xa4valmentajaa. Ensimm\xc3\xa4isen kauden valmentajana toimi Pierre Page ja kaksi seuraavaa kautta Terry Crisp. Seura ei n\xc3\xa4ill\xc3\xa4 kausilla voittanut kertaakaan AHL-liigan mestaruutta. Ensimm\xc3\xa4isell\xc3\xa4 kaudella se ei p\xc3\xa4\xc3\xa4ssyt lainkaan pudotuspeleihin, toisella kaudella noutaja tuli pudotuspelien 2. kierroksella ja viimeisell\xc3\xa4 Flames-kaudella jo ensimm\xc3\xa4isell\xc3\xa4 kierroksella. Seuran yleisom\xc3\xa4\xc3\xa4r\xc3\xa4t olivat keskim\xc3\xa4\xc3\xa4rin 3500 katsojaa per ottelu. Seuran historian paras pistemies oli kaksi kautta pelannut Mark Lamb ja tunnetuimmat pelaajat Brett Hull ja Joel Otto'